google/wiki40b huggingface dataset:
Šviesos dispersija

Veikimas (Niutono eksperimentas)

Siauras baltas šviesos spindulių pluoštas, kritęs į stiklinės prizmės briauną, lūžta link prizmės pagrindo. Kadangi prizmė pagaminta iš stiklo, kiekviena skirtingo dažnio banga dėl skirtingo lūžio rodiklio lūžta skirtingu negu kitos spalvos banga kampu. Dėl šios priežasties skirtingos spalvos keliauja skirtingais kampais, taip iš baltos šviesos spindulių pluošto atsiskiria jį sudarantys skirtingų spalvų pluošteliai. Praeidami prizmės briauną skirtingų spindulių šviesos spinduliai dar kartą lūžta link prizmės pagrindo. Tokiu būdu kitoje prizmės pusėje skirtingais kampais keliaus skirtingos spalvos. Jei tų spindulių kelyje patalpintume baltą popieriaus lapą, pamatytume paveikslą, vadinamą spektru. Šviesos spektrą susitarta dalinti į šias spalvas: raudoną, oranžinę, geltoną, žalią, žydrą, mėlyną, violetinę. Spektre visos spalvos palaipsniui pereina viena į kitą. Šį eksperimentą pirmąsyk atliko ir aprašė Izaokas Niutonas.

Dispersijos dydžiai

Mažiausiai lūžta raudoni spinduliai: nuo pradinės krypties jų nukrypimo kampas lygus δᵣ = (nᵣ-1)α, čia nᵣ – raudonos spalvos spindulio lūžimo rodiklis, o α – prizmės laužiamasis kampas. Daugiausiai lūžta violetiniai, jų nukrypimo kampas δᵥ= (nᵥ – 1)α. Kaip jau minėta, skirtingų spalvų šviesos spinduliai skiriasi bangų ilgiais (λ = 0,75–0,4μ) ir skirtingais lūžio rodikliais. Tarp spektro kraštinių spalvų spindulių esantį kampą vadiname dispersijos kampu δ. Dispersijos kampas nusako spektro plotį:
δ = δ ᵥ − δ Γ = (nᵥ – nᵣ)× α
Lūžio rodiklių skirtumas nᵥ – nΓ kiekybiškai ir apibūdina medžiagos dispersiją. Tačiau medžiagos dispersijos matu yra priimta laikyti medžiagos lūžimo rodiklio pasikeitimo ir Δλ santykį: Δn/Δλ. Šis santykis nusako vidutinę medžiagos dispersijos reikšmę, o tikrąją medžiagos dispersijos reikšmę nusakome dydžiu: dn santykis iš dλ.
Vytautas Grigutis

Biografija

Valdo 19,1 ha ūkį. 2006 m. buvo išrinktas į Seinų valsčiaus tarybą. Aktyviai dalyvauja visuomeniniame gyvenime. Lenkijos lietuvių draugijos valdybos narys.
Jurgis Pranas Grabovskis

Biografija

Kilęs iš Lietuvos Didžiosios Kunigaikštystės bajorų evangelikų reformatų giminės. Tėvas generolas Jonas Jurgis Grabovskis, brolis generolas Povilas Jurgis Grabovskis. 1785-1789 m. Lietuvos Didžiosios Kunigaikštystės kariuomenės generalinis inspektorius. 1789 m. generolas leitenantas. Prasidėjus sukilimui Lietuvoje priklausė Slaptajai deputacijai, kuri vadovavo Lietuvos sukilėlių karinėms pajėgoms. 1794 m. gegužės – rugpjūčio mėn. Vilniaus įgulos vadas; pasižymėjo organizuodamas Vilniaus gynimą nuo Rusijos imperijos kariuomenės. 1794 m. birželio 25 d. dalyvavo Salų kautynėse. 1794 m. rugsėjo mėn. Tadas Kosciuška jam pavedė vadovauti Narevo divizijai Lenkijoje. 1794 m. pab. – 1797 m. kalintas Rusijoje. Po amnestijos emigravo į Italiją, kur būrė lietuvių legioną. 1798 m. Romos respublikos (1798-1799 m.) karinių pajėgų vadas, Napoleonas Bonapartas jam suteikė Prancūzijos kariuomenės generolo laipsnį.
Peter Hall

Peteris Holas (angl. Peter Hall) – britų miestų planavimo teoretikas.
Svarbiausias Holo išleistas darbas yra „Miestai ir civilizacija“ (angl. Cities and Civilisation), kuriame jis teigia, kad žmonijos kultūros „aukso amžius“ buvo 5-asis amžius prieš mūsų erą Senovės Graikijoje, dėl to ėmė plisti miestai, kurie Europoje išplito nuo Atėnų iki Londono.
Rezana

Rezana (sen.rus. рѣзана) – senosios Rusios piniginis vienetas. Manoma, kad rezana būdavo lygi 1/20 daliai apskaitinės grivinos. Rezanas naudojo iki XII a., kol pasibaigė masiškas sidabrinių dirhamų įvežimas iš musulmonų šalių.
Pradžioje rezanomis vadino arabų dirhamų puseles. T.y., 1 rezana buvo lygi maždaug 1,48 g 900 prabos sidabro. Vėliau dirhamas ar analogiška sidabro moneta buvo pavadinta kuna.
Ramučiai (Akmenė)

Istorija

Ramučiai buvo įkurti prie netoliese įsteigto kolūkio, buvo Naujosios Akmenės apylinkės centras.
Antanas Belazaras

Antanas Belazaras (1913 m. gruodžio 22 d. Upytėje, dab. Panevėžio raj. – 1976 m. lapkričio 15 d. Panevėžyje) – kompozitorius, pedagogas, choro dirigentas.

Biografija

Pirmąsias muzikos žinias gavo iš savo tėvo vargonininko ir chorvedžio. Mokėsi Šeduvos „Saulės“ gimnazijoje. Pramokęs muzikos, ėmė vadovauti tėvo įkurtam „Dainos“ draugijos Smilgių skyriaus mišriajam chorui. Vėliau savanoriu tarnavo Lietuvos kariuomenėje.
1934–1942 m. studijavo Kauno konservatorijoje – Jono Bendoriaus vargonų ir Juozo Gruodžio kompozicijos klasėse. Studijuodamas Kaune mokytojavo ir vadovavo moksleivių chorui. Nuvykęs į Panevėžį, iš pradžių dirbo Mykolo Karkos 1940 m. įsteigtuose muzikos kursuose, o nuo 1944 m. Panevėžio muzikos mokykloje dėstė teorines disciplinas, buvo Dramos teatro muzikos dalies vedėjas.
1962–1970 m. – Panevėžio muzikos technikumo direktorius, kurį laiką vadovavo muzikos kursų ir muzikos mokyklos moksleivių chorams, konsultavo Panevėžio rajono kaimų chorus. Iš muzikos mokyklos dėstytojų ir moksleivių buvo subūręs kamerinį orkestrą.
Buvo Lietuvos kompozitorių sąjungos narys, parašė vokalinių ir instrumentinių kūrinių. Minėtina muzikinė komedija „Auksinės marios“ (1955 m.), kantata „Mylimai žemei“ (1957 m.), opera „Kupriukas muzikantas“ (1972 m.). Sukūrė muziką dramos spektakliams ir kino filmams, kūrinių fortepijonui, choro ir solo dainų, harmonizavo lietuvių liaudies dainų.
1963 m. suteiktas nusipelniusio meno veikėjo garbės vardas. 1996 m. Upytės pagrindinei mokyklai suteiktas Antano Belazaro vardas. Duktė Danguolė Belazaraitė, violončelininkė ir pedagogė.
2015 m. pasaulio vandens sporto čempionatas

Miestai kandidatai

Čempionato miestas buvo išrinktas 2011 m. liepos 11 d. FINA kongrese Šanchajuje. Kazanė nugalėjo Gvadalacharos, Honkongo, Guangdžou ir Monrealio miestus.
Pirmą kartą plaukimo čempionate dalis sportininkų buvo apgyvendinti sportininkų kvartaluose – kaip daroma ir Olimpinėse žaidynėse. Taip pat pirmą kartą plaukimo čempionatas buvo rengiamas futbolo stadione.
Izraelio naujasis šekelis

Izraelio naujasis šekelis – oficiali Izraelio valiuta (ILS).
Cirkuliuoja popierinės 20, 50, 100 ir 200 šekelių kupiūros bei 0,5, 1, 5, ir 10 šekelių monetos (dažniausiai vadinamos škalim). Šimtoji šekelio dalis – 1 agora.

Istorija

1897 m. vykusio pirmojo sionistų kongreso metu vienas iš sionistų lyderių, Lietuvos žydas Dovydas Volfsonas pasiūlė kongreso dalyvių nario mokesčius vadinti šekeliais. Pavadinimas prigijo ir vėliau tapo Izraelio piniginiu vienetu.
Robert Bosch

Robert Bosch (Robertas Bošas; *1861 m. rugsėjo 23 d., Albeke prie ulmo; †1942 m. kovo 12 d. Štutgarte) – vokiečių pramonininkas.
1937 m. Robertas Bošas savo įsteigtą įmonę reorganizavo į GmbH (Robert Bosch GmbH) ir testamentu nustatė, kad pelnas bus naudojoamas visuomenei.
1964 m. įsteigta Gemeinnützige Vermögensverwaltung Bosch GmbH, kuri buvo 1969 m. įsteigto Robert Bosch Stiftung fondo pirmtakė.
Šiaurės šalių gerovės valstybė

Šiaurės šalių gerovės valstybės modelio ateitis

Po 1990-ųjų recesijos, kuomet biudžeto deficitas ir nedarbas pasiekė rekordines reikšmes, gerovės valstybės modelis nedaug pasikeitė. Mokesčiai išaugo, vyriausybė mažino išlaidas, tačiau esminius gerovės principus išsaugojo. Toks gerovės modelis turi palaikymą tiek iš masių, tiek iš elito. Tačiau, ar jis dėl skirtingo socialinių paslaugų užtikrinimo ir didesnio mokesčio už jas, gali pasikeisti, ar gali būti galvojama apie pagrindinių principų – universalumo ir visapusiškumo – keitimą.
Apibendrinant, lyginant Šiaurės šalių gerovės modelį su kitomis Europos valstybėmis, šių šalių modelis išskirtinis, tačiau skirtumai ne tokie dideli kaip prieš gerus du dešimtmečius. Gerovės sistema tiek Šiaurės šalyse, tiek kitur vis labiau lemiama europeizacijos procesų.
Kazys Jasinskas

Kazys Jasinskas (1925 m. gegužės 13 d. Rusnė – 1990 m. sausio 13 d. Vilnius) – Lietuvos muzikologas, vertėjas.

Biografija

1958 m. baigė Lietuvos konservatorijos J. Gaudrimo klasę. 1952–1960 m. Vilniaus J. Tallat Kelpšos aukštesniosios muzikos mokyklos, 1960–1969 m. Vilniaus pedagoginio instituto, 1965–1990 m. Lietuvos konservatorijos dėstytojas, nuo 1984 m. docentas. Parengė radijo ir televizijos laidų apie lietuvių muziką.
SK Dnipro-1

Istorija

Klubas įkurtas 2017 m. kovo 10 d. Jo įkūrėjai yra Maksimas Bereza ir Henadyjus Polonskis.

Sudėtis

2019 m. rugsėjo 4 d.:
Kafesas

Kafesas (pažodžiui „narvas“) buvo Osmanų imperijos imperinio haremo dalis, kur buvo saugomi potencialūs pretendentai į sostą (princai). Jie ten gyveno prabangiai, tačiau nuolat stebimi sargybinių. Kafesas iš esmės buvo namų arešto forma, keldavusi sosto pretendentams psichologinių problemų, įskaitant bent vieną įvykusią savižudybę. Ypatingai nukentėjo Mustafa I ir Ibrahimas I, kuriems tos problemos po to rimtai trukdė valdyti valstybę. Toks kalėjimas menkai tesuteikdavo sultonui reikalingų žinių bei patirties.
Sosto pretendentai buvo kalinami saugantis jų maišto bei galimo perversmo. Keliems broliams tiesiog pasidalinti valstybę buvo neleidžiama, o taisyklės, jog sostas priklauso tik vyriausiajam sūnui, iki XVIII amžiaus irgi nebuvo. Iki įsteigiant kafesą, naujam sultonui saugantis perversmo buvo įprasta išžudyti visus brolius, įskaitant kūdikius, neretai dešimt ir daugiau vienu metu. Tačiau tuomet vienaip ar kitaip praradus patį sultoną jį nebebūdavo kuo pakeisti. Kafesas saugiau įkalindavo kitus sosto pretendentus, perkeliant juos ten vos pasiekus brandą. Būdamas arešte, pretendentas taip pat neturėjo galimybės nei vesti, nei palikti nesantuokinių palikuonių. 
Saugojimo laikas pailgėjo įsigalėjus „vyresniojo teisei“, reikalaujant, jog jaunesnės kartos pretendentas gautų sostą tik po to, kai nebelieka nė vieno vyresnės kartos pretendento (buvusio sultono brolio). Daugelis sosto pretendentų ar net būsimų sultonų kafese praleido žymią gyvenimo dalį. Paskutinis sultonas,  Mehmetas VI (1918-22) gavo sostą sulaukęs 56 metų; visą laiką iki tol jis praleido „saugykloje“. Jei pretendentas netapdavo sultonu, jis ten ir mirdavo nuo senatvės. Vėlesniais Otomanų imperijos metais pats pastatas nebebuvo naudojamas, tačiau žodis ir toliau buvo vartojamas kaip metafora, nes pati namų arešto praktika išliko.
PCAA FC

Istorija

Klubo ištakos siekia ? m.
Largo Vinčas

Largo Vinčas yra Belgijos komiksų serija, sukurta Philippe Francq ir Jean Van Hamme, ją išleido „Dupuis“. Pradėta leisti XX a. vėlyvajame 8-ajame dešimtmetyje.
Pagrindinis serijų veikėjas yra Largo Vinčas. Kiti svarbūs veikėjai yra jo patėvis Nerio Vinčas, jo draugas Simonas Ovronazas bei Group W vadovai, Džonas D. Salivanas ir Dvaitas E. Kokreinas.
Pirmuosiuose dviejuose tomuose, L'héritier ir Le Groupe W, Largo, jaunas našlaitis, laikomas vieninteliu įpėdiniu į verslo bendrovės Group W vadovo postą, po to kai jį įsivaikinęs Nerio nužudomas. Largo tenka nelengva užduotis, susigrąžinti savo palikimą ir atkeršyti už Nerio.
Kiti vėlesni tomai daugmaž seka tą pačią istoriją: nenustatyti asmenys bando pakenkti Largo ir perimti jo bendrovę, taigi jam tenka grumtis siekiant apsaugoti savo turtus.
Komiksai originaliai leidžiami prancūzų kalba, taip pat yra verčiami į daugelį kitų kalbų, kaip kad kroatų, danų, olandų, anglų, vokiečių, portugalų, serbų, ispanų ir švedų. Tai viena iš populiariausių komiksų serijų Prancūzijoje; per metus parduodama apie 500 000 vnt.

Kitose terpėse

2001 m. pasirodė TV serijos anglų ir prancūzų k., paremtos Largo Vinčo komiksais. Angliškoji versija buvo rodoma per Kanados „Showcase“ televiziją pavadinimu Largo.
2002 m. bendrovė „Dupuis“ bendradarbiaudama su „Ubisoft“ išleido galvosūkių-nuotykių video žaidimą Largo Winch: Empire Under Threat.

Kinas

Filmas tuo pačiu pavadinimu, režisuotas Jérôme Salle, pasirodė Prancūzijoje 2008 m. gruodžio 17 d. 2011 m. pasirodė jo tęsinys pavadinimu „Largo Vinčas 2: Birmos sąmokslas“. Filmuose atpasakojami pirmųjų dviejų tomų įvykiai.
Žemuoginis stiebinis nematodas

Kovos priemonės

Augalus, apsikrėtusius nematodais, reikia išrauti su šaknimis ir sunaikinti.
Sodinti tik sveikų augalų daigus.
Naikinti piktžoles. Reguliariai palaikant drėgmę, tinkamai tręšiant augalus, sudaromos nepalankios sąlygos kenkėjams vystytis.
Angela Gossow

Biografija

Angela augo šeimoje su dar trimis vaikais. Sunkiąja muzika domėjosi nuo pat paauglystės.

Asmodina 1991 - 1997

1991 m. Būdama 17 metų Angela prisijungė prie Vokietijos death metal žanro grupės „Asmodina“ ir metė mokyklą dėl to, kad išsiskirdavo savo aprangos ir muzikos stiliumi ir patirdavo diskriminaciją. Pabėgo iš namų. Po kelerių metų Angela užbaigė mokyklą ir pradėjo studijuoti ekonomiką Kelno universitete.

Mistress 1997 - 2000

1997 metais išėjusi iš grupės „Asmodina“, Angela įkūrė savo grupę „Mistress“ ir koncertuodavo beveik kiekvieną savaitgalį (dažniausiai nedideliuose klubuose). Taip pat laisvalaikiu prisidėdavo prie internetinio žurnalo apie muziką. „Mistress“ grupė gyvavo tik iki 2000 metų.

Arch Enemy 2000 - dabar

Būdama internetinio žurnalo apie muziką žurnaliste 1999 metais Anegla susitarė dėl interviu su grupe iš Švedijos „Arch Enemy“ kurie tuo metu koncertavo Vokietijoje. Interviu metu Angela padavė kasetę kurioje buvo nufilmuotas Mistress pasirodymas. 2000 metais „Arch Enemy“ grupės lyderis Michael Amott išmetė iš grupės tuometinį vokalistą Johan Liiva ir pradėjo ieškoti moters vokalistės. Į atranką pakvietė Anglą Gossow kuri ir laimėjo atranką taip tapdama naująja grupės vokaliste. Angela metė darbą ir mokslus – visą savo laiką skyrė veiklai grupėje. 2000 metų pabaigoje išėjo naujas Arch Enemy grupės albumas Wages of Sin, tačiau jame ne visos dainos buvo atliktos Angelos.
Vos tik pradėjusi koncertuoti su grupe Angela visiškai prarado balsą dėl to kad daug metų dainuodavo nenaudodama jokios technikos. Atstatyti balsui prireikė šešių mėnesių reabilitacijos laikotarpio.
AK-103

Venesuela

2005 m. Venesuelos prezidentas Hugo Chávez pasirašė su Rusija 100 000 AK-103 pirkimo sutartį. 2006 m. ginklai buvo pristatyti. Prezidentas Chávez’as ketina užpirkti dar 920 000 šių automatų ir pradėti licencinę jų gamybą Venesueloje. Gamykla Marakajuje turi veikti visu pajėgumu 2010 m. ir per metus gaminti 50 000 AK-103.
Venesuelos kariuomenėje AK-103 keičia belgiškus FN FAL ir Izraelio pistoletus-kulkosvaidžius UZI.

Pakistanas

2007 m. Raudonosios mečetės (angl. Lal Masjid) Islamabade apgulties metu Pakistano specialieji daliniai buvo ginkluoti AK-103.

Indija

Planuojama, kad „Ižmašas“ parduos Indijai AK-103 gamybos licenciją.

Rusija

AK-103 automatus ginkluotėn priėmė Rusijos Teisingumo ministerija, jais ginkluota kalinimo vietų apsauga.
Skryverų savivaldybė

Istorija

Savivaldybė sudaryta 2009 m. reformos metu iš Aizkrauklės rajono dalies.
Petronėlė Česnulevičiūtė

Biografija

Mokėsi Utenos, Biržų ir Alytaus gimnazijose. 1943–1945 m. dirbo Perlojos mokykloje. 1945–1949 m. studijavo Vilniaus pedagoginio instituto Lietuvių kalbos ir literatūros fakultete ir LSSR dramos teatro studijoje. 1949–1953 m. dėstė Šiaulių mokytojų institute. 1953–1963 m. dirbo Lietuvių kalbos ir literatūros institute. 1959 m. filologijos mokslų kandidatė. 1963–1988 m. dėstė Vilniaus universitete.
Prokrustas

Prokrustas (sen. gr. Προκρούστης) arba Damastas, Polipemonas – graikų mitologijos personažas. Milžinas plėšikas, prisiviliodavęs keliautojų ir jėga juos guldydavęs į lovą. Tiems, kurie už lovą būdavo ilgesni, nukirsdavo kojas, o tiems, kurie trumpesni – jas ištempdavo (iš to Prokrusto vardas – tempėjas). Prokrustą nužudė Tesėjas.
Iš mito kilęs posakis „Prokrusto lova“, kuris reiškia dirbtinį matą, rėmus, į kuriuos per prievartą stengiamasi ką nors įsprausti.
Diferencialinė geometrija

Diferencialinė geometrija – matematikos šaka, kurioje geometrijos problemų sprendimui naudojamas diferencialinis ir integralinis skaičiavimas, tiesinės algebros metodai. Ši šaka ėmė formuotis XVIII–XIX amžiuose pradėjus nagrinėti kreives plokštumoje ir euklidinėse erdvėse. Dabar tai yra šaka, nagrinėjanti geometrines struktūras diferencijuojamose daugdarose. Diferencialinė geometrija yra glaudžiai susijusi su diferencialine topologija ir diferencialinių lygčių geometriniais aspektais.
Viena iš svarbiųjų diferencialinės geometrijos sąvokų yra kreivumas.
San Choakinas (Paragvajus)

Istorija

San Choakinas 1746 m. įkurtas jėzuitų. Jų misija veikė iki 1767 m.
Bruksizmas

Bruksizmas (griežimas dantimis, dantų griežimas) – beprasmiai kramtomieji judesiai. Jį sukelia staigūs kramtomųjų raumenų susitraukimai ir stiprus žandikaulių suspaudimas. Bruksizmo priepuoliai gali kartotis kelis kartus per naktį. Yra paplitęs mitas, kad žmogus griežiantis dantimis turi kirminų. Tai yra netiesa. Nustatyta, kad apie 5-20 % žmonių gali turėti pavienius bruksizmo simptomus, 5 % - nuolatinius.
Dantimis griežia apie 15 % visų vaikų. Dažnai vaikai dantimis griežia, kai išauga pirmieji dantukai arba 5-7 gyvenimo metais, kai pradeda dygti nuolatiniai dantys.

Gydymas

Atliekamas tik bendrasis ir simptominis gydymas, t. y. kaučiuko protezas virš dantų, kuris saugo dantis ir slopina garsą. Jei sukandimas netaisyklingas, galima žandikaulius įtverti ortodontinėmis plokštelėmis ar operuoti. Kartais reikia taikyti psichoterapijos metodus: relaksaciją ir grįžtamojo ryšio kontrolę.
Jeigu bruksizmas staiga atsiranda suaugusiam žmogui, tai galima spėti, kad žmogus turi neurologinių problemų – serga ypatiga naktinės epilepsijos forma arba turi tam tikros rūšies navikų. Tokiu atveju reikia kreiptis į neurologą. Jeigu bruksizmas vargina nuo kudikystės, paprastai jo gydyti nereikia. Sulaukus 6–7 metų, jis praeina savaime. Jeigu buksizmas nepraeina, reikia šalinti sąkandžio defektus. Papildomam gydymui reikia vartoti magnio, kalcio prieparatų ir B grupės vitaminų taip pat raminančių antpilų nakčiai. Jie mažina mėšlungišką kramtomųjų raumenų aktyvumą miego metu.
Kumasis

Istorija

Miestas įkurtas apie 1700 metus kaip ašančių konfederacijos sostinė. XIX a. tai buvo mūšių tarp britų ir ašančių vieta. 1900 m. Kumasyje įvyko didelis maištas, po kurio Anglija ašančių regioną priskyrė Aukso Kranto kolonijai, būsimajai Ganos valstybei.
Kruonio Dievo Motinos Globėjos cerkvė

Istorija ir dabartis

1927 m. miestelio pakraštyje pastatyta medinė stačiatikių Kruonio Dievo Motinos Globėjos cerkvė (Покровская церковь) po to, kai 1919 m. buvusi unitų bažnyčia (vėliau cerkvė) buvo perduota katalikams, veikia iki šiol.
1935 m. Kruonio miestelyje ir kaime gyveno 271 stačiatikis.
Žaliasis laikraštis

Žaliasis laikraštis – žurnalas gamtos bičiuliams, vaikams, leistas 1992–1999 m. Vilniuje.

Istorija

Įsteigė, leido ir redagavo Kazys Kęstutis Šiaulytis. 1992–1994 m. leistas kas mėnesį, nuo 1995 m. – kas ketvirtį. Rašė apie nuotykius, keliones, spausdino užduotis žaidimams, pasakas. Tiražas 1992 m. – 35 000 egz., 1996 m. – 2500 egz.
Vladas Vertelis

Biografija

1985 m. baigė Vilniaus universiteto Istorijos fakulteto žurnalistikos specialybę.
1982–1984 m. Šiaulių rajono laikraščio „Leninietis“ jaunesnysis korespondentas, korespondentas, skyriaus vedėjas, redaktoriaus pavaduotojas. 1985–1987 m. Šiaulių statybos tresto savaitraščio „Statyba“ redaktorius, 1987–1990 m. – Šiaulių miesto laikraščio „Raudonoji vėliava“, nuo 1988 m. „Šiaulių naujienos“ atsakingasis sekretorius. 1989–1991 m. bulvarinio pobūdžio laikraščio „Neįdomus momentas“ leidėjas ir redaktorius. Nuo 1990 m. – dienraščio „Šiaulių kraštas“ vyriausiasis redaktorius. Daugiausia rašė politikos temomis.
Prakaitinė

Prakaitinė (lot. miliaria) – odos liga, kuriai būdinga odoje, ypač liemens, iškilusios skaidraus skysčio pilnos pūslelės.
Prakaitinė prasideda nusilpusiems žmonėms, kurie serga rachitu arba tuberkulioze, per šiltai vystomiems kūdikiams, kurie gausiai prakaituoja. Būna, kad puslelės susidaro ant paraudusių mazgelių (raudonoji prakaitinė).
Patekus infekcijai, susidaro mažų pūlinių ir šašelių. Liga gydoma, šalinant padidėjusio prakaitavimo priežastis; padeda ir tinkama odos priežiūra.
Fizikos institutas

Fizikos institutas (trump.FI) – plataus profilio fizikos mokslo įstaiga Vilniuje, veikusi 1977–2010 m.

Istorija

Fiziko institutas įkurtas 1977 m., kai į 2 dalis buvo padalintas LTSR Mokslų akademijos Fizikos ir matematikos institutas: į Fizikos ir Matematikos ir kibernetikos institutus.
1978 m. 3,5 km į pietryčius nuo Ignalinos, Vosyliškėse, įkurta FI Ignalinos radioekologinio monitoringo stotis, o 1980 m. Preiloje – Aplinkos tyrimų stotis. 1990 m. nuo instituto atsiskyrė Teorinės fizikos ir astronomijos institutas.
2010 m. sujungtas su Chemijos ir Puslaidininkių fizikos institutais į Fizinių ir technologijų mokslų centrą.

Mokslinė veikla

Svarbiausios mokslinės kryptys: molekulinė fizika ir biofizika (dinaminiai vyksmai baltymuose, polimeruose ir organizuotose molekulinėse struktūrose), cheminė fizika, modernioji lazerinė spektroskopija ir netiesinė optika, branduolio fizika, branduolinė ir radiacinė sauga, aplinkos taršos dėsningumų tyrimai, foninės bei antropogeninės taršos, radioaktyvumo stebėjimas, aplinkos fizika ir chemija, astrofizika. Taip pat institutas vykdo su aplinkos tarša, branduoline energetika, branduolinių objektų ir radioaktyviųjų atliekų tvarkymo technologijų saugos ekspertizes.
Nuo 1973 m. leidžia mokslinį žurnalą „Environmental and Chemical Physics“ (anglų kalba).
Monikai reikia meilės

Siužetas

Ką pasirinkti – vedusį vyrą, kurį esi įsimylėjusį iki ausų? O gal – nerūpestingo gyvenimo vardan – turtingą verslininką? Monika tiki meile iš pirmo žvilgsnio, bet jos silpnybė – didžiulis komforto ir prabangos troškimas. Šios dvi jos skirtingos pusės ir kelia visą sumaištį. Seriale bus visko – ir jaudinančios dramos, ir komiškų situacijų, ir net trilerio elementų, nes į meilės paieškas stačia galva ners ne tik Skaistės įkūnijama Monika, bet ir jos geriausia draugė Silva.
Tubicenas

Tubicenas (lot. tubicen, dgs. tubicini) – romėnų kariuomenės eneatorius – trimitininkas perdavinėjęs signalus romėnų tūba. Pagrindiniai tubicenų perduodami signalai buvo pulti, trauktis, palikti stovyklą.
Pagal Arrian legione būdavo 38 tubicenai – trys būdavo priskirti vadovybei, trys – kavalerijai, penki – pirmajai kohortai, likę padalinti likusioms kohortoms.
Pagal kai kuriuos duomenis tubicenai nešiojo ne šalmus, o grandinius gobtuvus.
Maskvos chemikas-gumuotojas

Aprašymas

Dirižablis buvo projektuojamas bendrovėje „Tupolev“. Gamyba prasidėjo 1923 m. lapkričio 4 d. Maskvoje esančioje gamykloje „Raudonasis kaučiukas“. Surinkimas ir išbandymas vyko Leningrado aukštojoje aeronautikos mokykloje. Pirmasis dirižablio skrydis įvyko 1925 m. birželio 16 d. ir truko 2 val. 5 min. Ekipažo vadas – V. Niževskis. Dirižablis buvo skirtas agitaciniams skrydžiams, įgulos mokymams, taip pat žvalgybai iš oro. Todėl dirižablio apvalkalas buvo nudažytas maskuojančiais dažais.
Atvira gondola prie karkaso tvirtinosi 18 virvinių stropų. Gondolos gale buvo pritvirtintas varantysis sraigtas. Gondolos variklio skyriuje buvo sumontuotas 105 AG išvystantis „Fiat“ variklis. Gondola buvo padalinta į tris skyrius: ekipažo, variklio ir krovininį.
Skrendant iš Leningrado į Maskvą dirižablį apšaudė karinės gamyklos sargyba, todėl jis buvo priverstas nutūpti netoli Tverės miesto.
Iki 1928 m. rudens „Maskvos chemikas-gumuotojas“ kelis kartus buvo rekonstruojamas. 1928 m. rugpjūčio 31 d. dirižablio apvalkalas buvo stipriai pažeistas, todėl buvo nuspręsta jo nebenaudoti. 1928 m. „Maskvos chemiko-gumuotojo“ brėžiniai ir gondola buvo perduoti „Mosaviachimo“ aeronautikos mokyklai. 1930 m. dirižablio gondola buvo modernizuota ir naudojama dirižablio „TSRS-V4 Komjaunimo tiesa“ statybai.
Iš viso „Maskvos chemikas-gumuotojas“ atliko 21 skrydį, kurie bendrai truko 43 val. 29 min.
Stenhousemuir FC

Istorija

Klubas įkurtas 1884 m.

Stadionas

„Ochilview Park“ stadionas, kurio talpa 3 746 žiūrovai. (626 sėdimos vietos.)
Stare Zalesiai (Čiževo valsčius)

Istorija

1921 m. kaime buvo 13 namų ir 89 gyventojai, iš kurių 46 vyrai ir 43 moterys.